Balestrand kommune

Balestrand er ein tidlegare norsk kommune i Sogn og Fjordane fylke, nord for den midtre delen av Sognefjorden. Kommunen grensa i nord til Førde, i aust til Sogndal og Leikanger, i sør til Vik (sør for Sognefjorden), og i vest til Høyanger og Gaular. 
1. januar 2020 vart han slegen saman med Leikanger og Sogndal til nye Sogndal kommune.

Balestrand er òg eit kyrkjesokn i Indre Sogn prosti.

 Kommunesoge 
Balestrand kommune vart oppretta i 1850 ved at området vart skilt ut frå Leikanger kommune. Ved opprettinga budde det 2122 personar i Balestrand kommune.Dag Juvkvam: «Historisk oversikt over endringer i kommune- og fylkesinndelingen» på nettstaden til Statistisk sentralbyrå. s. 53 I 1964 var det større endringar i utstrekkinga til Balestrand og dei omliggjande kommunane. Vangsnes sokn, med 189 innbyggjarar, på sørsida av Sognefjorden vart overført frå Balestrand til Vik kommune. Området Hella til Eitorn, med 31 innbyggjarar, på austsida av Fjærlandsfjorden vart overført frå Balestrand til Leikanger kommune. Kvamsøy sokn, med 363 innbyggjarar, vart overført frå Vik kommune til Balestrand.Dag Juvkvam: «Historisk oversikt over endringer i kommune- og fylkesinndelingen» på nettstaden til Statistisk sentralbyrå. s. 54 I 2000 vart Fjærland sokn overført frå Balestrand til Sogndal kommune.«Kommunehistoria i Balestrand» på NRK Sogn og Fjordane Fylkesleksikon

 Balestrand prestegjeld og sokn 
mini|venstre|Kvamsøy kyrkje frå slutten av 1200-talet
Balestrand prestegjeld vart oppretta samstundes med Balestrand kommune og fekk same utstrekkinga. Frå opprettinga og fram til og med 1963 hadde prestegjeldet sokna Tjugum, Vangsnes og Fjærland (fram til 1861 kalla Mundal sokn). 
Frå og med 1964 høyrde Vagnsnes til Vik prestegjeld medan Kvamsøy sokn høyrde til Balestrand.«Kirkebøker, Sogn og Fjordane» på nettstaden til Arkivverket 
Fjærland sokn vart i 2000 overført til Sogndal prestegjeldMargrethe Henden Aaraas og Sigurd Vengen: «Fjærland kyrkje» på nettstaden til Fylkesarkivet i Sogn og Fjordane og dei to gjenverande sokna i prestegjeldet vart slege saman til eitt Balestrand sokn. 
Frå 2000 har det vore tre kyrkjer i soknet, Kvamsøy kyrkje, Sæle kyrkje og Tjugum kyrkje. Fjærland kyrkje høyrde til Balestrand prestegjeld frå 1850 til og med 1999, og Vangsnes kyrkje høyrde til Balestrand prestegjeld frå 1850 til og med 1963. Frå 2004 vart prestetenesta i Balestrand leia av prosten i Ytre Sogn prosti og Balestrand prestegjeld er nedlagt. Då Ytre Sogn prosti vart lagt ned i 2013 vart Balestrand ført over til Sogn prosti.«Ytre Sogn prosti blir lagt ned - Solund fryktar for soknepresten sin» - NRK

 Kjelder 

 Bakgrunnsstoff 
 Balestrand kommune 


Kategori:Sokn i Indre Sogn prosti
Kategori:Tidlegare kommunar i Sogn og Fjordane
Kategori:Sogndal kommune
Kategori:Norske kommunar skipa i 1850
Kategori:Norske kommunar nedlagde i 2020